
HELSINKI 1948. KUSTANNUSOSAKEYHTIÖ YHTEISTYÖN KIRJAPAINO 


Saksan sotaonni kääntyi Stalingradin 
kuussa 1943. Siitä lähtien oli kaikille 
selviö — ja sen piti sitä olla ennen 
asiantuntijoille —, että Saksan sotaonne 
kitsi tilanteen muuttumista myös Saks 
dalla. Suomessa tilanteen muuttumis: 
Kannaksen linjojen murtuessa kevääll 

Ainakin kenraali Airo näyttää tämän oivaltaneen, 
naksen taistelujen jälkeen antoi ev.luutn. Haahde 
suunnitelman ”siltä varalta, että taistelut siirtyisivät 


kahdenlaista käsitystä. Innokkaimmat halusivat jatka: 
näyttävää taistelua tosiasioista piittaamatta, kun ta; 


siellä välittömästi sodan jatkona ryhdyttiin puuhaan 
hyväksi. X 
Ev.luutn. Haahti väittää tosin ryhtyneensä organisatio! 
mintaansa vasta ”kuultuaan illalla 19. 9.-44 radiossa välira 
ehdot” ja käsittäneensä niiden perusteella, että ”ast 
maan meikäläisiltä pois” ja epäilleensä, että Neuvi 
välirauhansopimusta, vaan aikoo miehittää maan. N 
otaksumansa hän perustaa siihen, että venäläiset joillakin 


koilla olivat ylläpitäneet tulta vielä vuorokaudenkin aselevon voimaan- 
astumisen jälkeen.(!) 

Selitys siihen, että salahankkeeseen oli ryhdytty juuri sotilaslinjalla, 
on Haahden mukaan seuraava: Hän (Haahti) ”oli päätellyt, että ne hen- 
kilöt, jotka olivat olleet tekemässä välirauhansopimuksen samoinkuin 
muutkin johtavissa asemissa olevat henkilöt, eivät voisi käskyä tällaiseen 
toimintaan antaa, koska he tällaisella menettelyllään suorastaan olisivat 
antaneet aiheen venäläisille ryhtyä jyrkkiin toimenpiteisiin maata 
kohtaan”. 


‘  Ev.luutn. Haahti sanoo lähteneensä toiminnan tielle ”kuul- 
tuaan illalla 19. 9. -44 radiossa välirauhanehdot”. Tosiasiassa 
oli esim. asekätkentää varten valittujen 2. ye-upseereiden 
nimitykset vahvistettu viimeisetkin jo neljä päivää ennen 
välirauhan ehtojen tunnetuksi tulemista, s.o. asekätkentä oli 
alulla jo ennen sitä ajankohtaa, jonka Haahti väittää itses- 
sään synnyttäneen nämä ajatukset. 

Itse aseiden irroittaminen puolustusvoimain varastosta oli hyvällä alulla 
ennen välirauhansopimuksen tunnetuksituloa (mm. 14 divisioonassa.) 
Välirauhan voimaanastumispäivänä év. Nihtilä oli jo selostanut ilmavoi- 
mien edustajille kätkentäsuunnitelmia maavoimissa esittäen, että ilma- 
voimat ryhtyisivät vastaavaan toimintaan. 

Hdelläolevista Haahden selityksistä ja asekätkennän alkua valaisc- 
vista tosiseikoista voidaan jokatapauksessa päätellä, että salaisen organi- 
sation luominen alkoi joko ennen sodan loppumista tai oli välittömänä 


. jatkona sodalle. Organisation luojien tarkoituksena oli toisinsanoen sodan 


jatkamisen mahdollistaminen Neuvostoliittoa vastaan välittämättä siitä 
mihin hallitus kansan nimissä sitoutui. Samaan aikaan, kun hallituksen 
toimesta neuvoteltiin välirauhanehdoista, valmistauduttiin siis päämajasta 
käsin jatkamaan sotaa — joko heti tai ”hetken tullen”. 


Suurpoliittinen laskelma 


Toisten syytettyjen pöytäkirjoista käy paremmin kuin Haahden seli- 
tyksistä selville, mihin seikkoihin salainen organisatio rakensi suunni- 
telmansa. Majuri Hannila, joka toimi Iisalmen sk-piirissä 2. ye-upsee- 
rina, oli kertonut värväämilleen kätki. e seuraavasti: ”Koko asekät] 
jutun ja siihen liittyvien muiden tehtävien takana oli sisäisen sodan jär- 
jestely vuoden 1917 kapinan mukaisesti”, 

Hänen ammattiveljensä Pohjois-Savon sk-piirissä, majuri Puusti- 
nen, oli vuorostaan värväämälleen kirkkoherralle kertonut, että ”saat- 

taisi mahdollisesti syntyä sisäisiä mellakoita, kuten vuonna 1918 ja olisi 
meidän sellaisen tilanteen varalta varustauduttava. Myöskin olisi mah- 
dollista, että liittoutuneiden välit saattaisivat johtaa aseelliseen yhteen- 
ottoon, jolloin voitaisiin myöskin kätkössä olevilla aseilla ryhtyä autta- 
maan niitä valtoja, jotka taistelisivat Neuvostoliittoa vastaan”. 

Poliisikonstaapeli, luutnantti Matti Jokelan, pöytäkirjoista löytyy 
tällainenkin selitys: J 

”Omaksi käsitykseksi asekätköpuuhan tarkoituksesta kertojalle oli 
jäänyt sellainen kuva, että kätköjä olisi mahdollisesti jouduttu käyttä- 
mään siinä tapauksessa, että länsivaltain ja Neuvostoliiton välit olisivat 
rikkoutuneet, jolloin Suomella olisi ollut tilaisuus yhtyä ratkaisevalla 
tavalla sotatoimiin Neuvostoliittoa vastaan tai 


myöskin olisi sisäisen kaappauksen toimeenpaneminen voi- 
nut tulla kysymykseen, ellei vallassa oleva hallitus olisi ollut 
suostuvainen yhtymään länsivaltain liittolaiseksi.” 

Riihimäellä sijaitsevan Sakon, entisen suojeluskuntain ase- ja ammus- 
tehtaan, osastonjohtaja teknikko Paronen kertoo asekätkentää järjes- 
täneen Hiiskeron selittäneen, että asemateriaalia tarvittiin käytettäväksi 
”mikäli tilanne niin muuttuisi, mahdollisen revanshin aikaansaamiseksi”. 

Syytettyjen lausuntoja, joista ilmenee, että organisatio nimenomaan 
rakentui suurvaltojen välisen konfliktin olettamukseen, on leegio. Se tosi- 
asia, että raskasta sotakalustoa ei katsottu maksavan vaivaa piiloittaa, 
viittaa myös siihen, että ratkaisevan avun odotettiin tulevan lännestä 
käsin. 

Vuodenvaihteessa 1944—45 oli puolueettoman Ruotsin alueella epätaval- 
lisen vilkasta: amerikkalaisia sotilasasiantuntijoita suorastaan vilisi 
Tukholman kaduilla. Yleinen maailmanpoliittinen tilanne teki nämä las- 
kelmat kuitenkin mitättömiksi, ja aseet saivat maata kuopissaan siksi 
kunnes ne löydettiin ja syylliset saatettiin vastaamaan rikoksistaan, 


Demokratian pelko 


Liittoutuneet olivat eri yhteyksissä sodan aikana julistaneet, että toisen 
maailmansodan jälkeen entisten Saksan vasallimaiden kehitys tulee kul- 
kemaan uuteen suuntaan. Oli selvää, että ne, jotka olivat olleet fasistisen 
suuntauksen innostuneimpia kannattajia, syystä pelkäsivät sellaisen ajan 
tuloa. Sellaisia olivat mm. suomalaiset upseerit, joiden saksalainen orien- 
tointi ja epädemokraattinen poliittinen asennoituminen on tunnettua eikä 
todisteluja kaipaa. 


Upseeristoa tukien ja vain aseissa voimansa tuntien liittyi upseeriston 
salaliittoon fasististen ainesten ”kerma”. — Esim. Suojeluskuntain pai- 
kallispäälliköt ensimmäisinä ns. Eunan onen muodostajina niin laa- 
jassa mittakaavassa, 


että Haahden oli Parolla 2. ye-upseereita, ettei sk- 
päälliköitä liian paljon käytettäisi hyväksi, koska heidän 
asemassaan olevia todennäköisesti enemmän kuin muita 
tarkkailtaisiin. 


Vaikka ev.luutn. Haahti väittää, että organisation pyrkimyksenä oli 
ollut värvätä palvelukseensa kaikkiin yhteiskuntapiireihin ja puolueisiin 
lukeutuvia riveihinsä, osoittavat tosiasiat, että kätkentälinjallakin kaikki 
värvätyt olivat demokratian vastustajia, joita sekä demokratian pelko 
että sammumaton ”ryssä-viha” ajoi toimintaan. 

Vielä selvemmin kuin kätkentälinjasta näkyy tukilinjan henkilövalin- 
nasta, että organisatio haki kannattajansa fasistisista piireistä. 


Tukilinjatoimintaan = otettiin ohjelmallisesti vain IKL:n ja 
AKS:n tai vastaavien fasistijärjestöjen jäseniä, koska hei- 
dän tuli olla mahdollisimman ”luotettuja”. 


Koko asekätkentäorganisatio siihen liittyvine sivuhaaroineen nojautui 
yksinomaan aktiivisiin Neuvostoliiton vastustajiin ja demokratian vihol- 
lisiin, 


Organisation rakenne 


Oheisesta kaavakuvasta selviää, että Päämajassa suunniteltu kapina- 
organisatio jakaantui pääasiassa kolmeen linjaan, varsinaiseen kät- 
kentälinjaan sekä tiedustelu. ja tukilinjoihin. 

Koko organisation toimeenpanevan = elimen muodosti ev.luutn. 
Haahti yhdessä apulaistensa majurien Virkkusen ja Arimon 
kanssa. 


Kätkentälin jan 

ylimpänä johtajana toimi ev. luutn. Duncker apulaisenaan asepuolella 
ev.luutn. Hiiskero ja majuri Kairinen, viestimateriaalin kätkennästä vas- 
tasi alussa Arimo, mutta hänen siirryttyään Haahden yleisapulaiseksi, 


ev.luutn. Kare. Pioneerivälineitten kätkennästä huolehti maj. Lukkari 
jne. Tämä oli asekätkennän ns. johtoporras. Seuraavan — väliportaan — 


muodostivat sotilasläänien esikuntapäälliköt, jotka 20. 12. -44 vihittiin 
tehtäviinsä toimimaan johtoportaan ja 2. ye-upseereiden välittäjinä. Sii- 
hen asti oli yhteys 2. ye-upseereiden ja johtoportaan välillä ollut suora. 
Kolmas porras oli 2. ye-upseerit, jotka sotilaspiireittäin toimeenpanivat 
materiaalikätkennän, muodostivat piireissään ns. piirin johtosolun, johon 
tavallisesti kuului heidän lisäkseen viesti- ja huoltomies, 2. ye-upseereit- 
ten tehtäviin kuului materiaalikätkennän alimman orgaanin järjestämi- 
nen piirinsä kuntiin. Näissä ns. kunnansoluissa, jotka tavallisesti olivat 
2—3 henkilöisiä, oli yksi asekätkijä, huoltomies ja kolmantena viesti- 
mies, mutta saatettiin tyytyä vain kahteenkin, jolloin viimemainitun teh- 
tävät yhdistyivät saman henkilön hoidettaviksi. Kunnansolujen piti myös 
valita miehet aseitten käyttäjiksi, mutta tavallisesti tämä suoritettiin vain 
paperilla, joskin on sotilaspiirejä, joissa aseitten jakoa on tapahtunut. 


Tiedustelulin jan 
organisointi pantiin alulle samaan aikaan kuin kätkentälinjankin. Sen 
ylimmän portaan muodosti Päämajan tiedusteluosaston henkilöstö, ensi- 
sijassa ev. Paasonen ja ev.luutn. Hallamaa (molemmat karussa) 
sekä ev.luutn. Käkönen. Sen toimesta asetettiin tiedustelu-upseerit 
kohta välirauhan voimaantulon jälkeen jokaiseen sotilasläänin esikun- 
taan toimimaan rinnan 2. ye-upseereiden kanssa. Tiedustelulinjan huolena 
oli sekä sotilaallisen että poliittisen tiedustelun ja vakoilun suorittaminen. 
Useat erillisinä oikeusasioina hoidetut syytteet kuten valvontakomission 
puhelinten salakuuntelu ovat paljastaneet tämän organisation laajuuden 
ja monipuoliset toiminta-alat. Tiedustelulinjalla luotiin koko maan käsit- 
tävä kyynelradioverkosto toimimaan yhteyksien ylläpitäjänä ja tiedoitta- 
jana sitten kun aseellinen toiminta alkaisi. h 
W 


Tukilinjaorganisatio W 


syntyi, kuten nimestäkin selviää, tukemaan xätkentlbrganiaaton toi- 
mintaa. Sen kehittelystä johtoportaan osalta vastasivat sodan päätyttyä 
sitä varten armeijan palveluksesta kotiutettu maanviljelysinsind ri Ki- 
velä apunaan Aseveliliiton sihteeri Veikko Remes ja prokuristi Koji- 
visto ja kuriirina maist. T i e s m a a. Tukilinjaorganisation tarkoituksena 
oli luoda systeemi, joka huolehtisi asekätkentään osallistuneiden ”maan 
alle” siirtyneiden toimihenkilöiden (perheiden) suojaamisesta ja | hankkisi 
varoja asekätkentäorganisation sekä myös tukilinjajärjestelmän. käyttöön. 
Tukilinjaorganisatiossa 2. ye-upseereita vastasivat piireihin asetet, t tuki- 
miehet, joille oli annettu määräys ottaa yhteys em. 2. ye-upseeroi Kol- 
mas, eli alin porras oli kunnan tukisolu. Tukilinjaorganisatioon. "tys sen 
alkuvaiheissa ylikuljetuksen järjestely Ruotsiin, mutta myöhemmin se 
siirrettiin erillisen merikuljetusosaston hoidettavaksi. 


Merikuljetuslin jalla 
joka siis liittyi lähinnä tukilinjan toimintaan, toimivat ylimpinä järjestä- 
jinä komentajakapteenit Halla, J uuramo ja Carring. Heidän toi- 
mestaan asetettiin Pohjanlahden rannikolla sijaitseviin suojeluskuntapii- 
reihin ns. meriupseerit, joiden varsinaisena tehtävänä oli käytännöllisen 
ylikuljetuksen järjestäminen. 
Tehtävien jako oli lyhyesti sanottuna seuraava: kätkentälinja varusti 
organisation materiaalilla, tukilinja rahoitti ja tiedustelulinja vakoili. 
Kaavailu oli teoriassa moitteeton, ja toiminnan järjestely osoittaa kiel- 
tämättä organisatoorista kykyä. Ainoa vika oli perustassa, jolle tämä 
kaavailu rakentui — väärässä tilannearvioinnissa. 


Lkp-suunnitelmat organisation 
liikehermo 


Maasta on tavattu 1.250 asekätköä (luku on syytekirjelmän mukainen 
ja siis 47-keväinen). Senjälkeen on paljastettu useita uusia kätköjä. 
Kätköjen todellisen määrän arviointia vaikeuttaa se, että tiettävästi toisia 
kätköjä on jutun tutkintavaiheessa purettu ja kokonaan hävitettykin, 
toisia taas siirretty parempaan talteen — monia jää varmaan paljastumat- 
tomiksi. Kokonaismäärä nousee jokatapauksessa kunnioitettavaan lukuun. 

Yleisön keskuudessa on asekätköjutun kantavuutta totuttu arvioimaan 
kätkölukujen perusteella. Tämä perusta on kuitenkin virheellinen, ja koko 
nimitys ”asekätköjuttu” sinänsä harhaanjohtava. 


Tosiasiassa vasta Päämajan järjestelyosastolla laadittu 
salainen liikekannallepanosuunnitelma, jossa oli huomioon- 
otettu kätköjen hyväksikäyttö, teki asekätkennästä vaaralli- 
sen sotilaallisesti johdetun salahankkeen. Liikekannallepano- 
suunnitelma oli koko organisation liikehermo: kapinaliikkeen 
keskusjohdon antama toimintakäsky olisi pannut etukäteen 
suunnitellun toimeenpano-organisation liikkeelle, ja niin olisi 
aseellinen toiminta alkanut koko maan laajuisena. 


Näiden salaisten ja laittomien liikekannallepanosuunnitelmien laati- 
miseen (”perustamistehtävät”, ”toimintaohjeet”) näytään Päämajassa 
ryhdytyn marras-joulukuun vaihteessa 1944. Haahden lausunnon mukaan 

tämä aika oli 'kaikkein pahin”. Tämä arviointi johtunee silloin käynnissä 
olleesta demobilisatiosta, joka luonnollisesti vähensi sotavalmeutta. 

Lkp-käskyjä on todettu annetun jo kotiuttamisvaiheessa, mutta varsi- 
naiset 1kp-suunnitelmat laadittiin PM:n järjestelyosastolla (Huhtala, 
Pietarinen), mutta kuitenkin yhteistoiminnassa operatiivisen osaston 
(Haahti) kanssa. Tämä suunnitelma, jota ryhdyttiin laatimaan siitä 
huolimatta, että Liittoutuneiden Valvontakomissio jo lokakuussa 1944 oli 
kieltänyt liikekannallepanovalmistelut, oli tavallisista, aikaisemmista 
Ikp-suunnitelmista siinä suhteessa poikkeava, että se sisälsi kaksi vai- 
hetta. Ensimmäisessä ns. 1 perustamisvaiheessa olisi perustettu kätkö- 
asein turvin joka piiriin pataljoona, jonka tehtävänä oli keskusvarikon 
miehittäminen. 2. vaihe käsitti täydellisen liikekannallepanon edellämai- 
nittujen joukkojen suojaamana. 

Tässä vaiheessa Haahti ilmoittaa kertoneensa Huhtalalle ja Pietari- 
selle (järjestelyosastolta), että hänellä on ”miehet, jotka saavat mate- 
riaalin yllämainittujen keskusvarikkojen suojaustehtäviin varattaville 
yksiköille”. 


Edellisestä käy selville, että Ikp-suunnitelmien laadinta ta- 
pahtui Päämajan operatiivisen ja järjestelyosaston yhteis- 
toimin. Suunnitelmat hyväksyi kenraaliluutnantti Airo. 


Tehdäksemme oikeutta kenraali Airolle siteeraamme seuraavassa sitä 
asiaa koskevaa Airon kuulustelupöytäkirjan kohtaa, jonka Airo ennen 
joulua julkaisemassaan puolustuskirjassaankin hyväksyy oikein merki- 
tyksi. Näin siinä sanotaan: 

”Kun kuulusteltavalle selitettiin, että ev. Tähtinen oli saanut kuulustel- 
tavalta (siis Airolta) luvan 20. 12. -44 pidetyn kokouksen pitoon ja se- 
lostanut kuulusteltavalle siellä esille tulevat asiat ja esittänyt myös ne 
kirjallisessa muodossa olleet 1kp-valmisteluja varten laaditut perustamis- 
tehtävät, jotka oli ollut tarkoitus jakaa sotilaslääneille, kuulusteltava ei 
sanonut muistavansa asiaa epäilemättä kuitenkaan, etteikö Tähtinen 
saattanut muistaa paremmin.” 

Airon ”muistamattomuudesta” huolimatta käy ylläolevasta selvästi ilmi, 
että ev. Tähtinen oli esittänyt Ikp-valmisteluja varten laaditut perustamis- 
tehtävät Airolle (luonnollisesti hänen oli ne esimiehelleen esitettäväkin!) 
ja saanut niihin hyväksynnän. Jos niin ei olisi tapahtunut, olisi Airo, 
joka tammikuun 9 pnä 1945 oli valmis vastaamaan Liittoutuneiden Val- 
vontakomissiolle, ettei mitään 1kp-valmisteluja ollut tekeillä, varmasti 
muistanut, ettei mitään sellaista ollut hyväksynyt. 

Tosiasia on, että ns. perustamistehtävät, jotka liittyvät Ikp-valmiste- 
luihin, jaettiin sotilasläänien esikuntapäälliköille joulukuun 20 pnä 1944. 
Valvontakomission kielto oli annettu jo lokakuussa. Nyt jälkeenpäin 


Airo on tarmokkaasti selittänyt, ettei hän tiennyt mitään sellaisen kiel- 
lon olemassaolosta. Oikeudessa todistajana esiintynyt kenraali Oesch, joka 
Pääesikunnan päällikön ominaisuudessa oli sanotun kiellon vastaanotta- 
nut, on kuulusteluissa kertonut, että hän oli välittänyt 1kp-kiellon edel- 
leen ev. Tähtiselle. Tähtinen puolestaan kertoo, että hän oli pitänyt luon- 
nollisena, että kenraali Oesch luovuttaessaan tehtävänsä seuraajalleen 
kenraali Airolle oli 1kp-kiellosta kertonut. 


Rahoitus 


Asekätkennän rahoitus muodostaa oman mielenkiintoisen lukunsa. 
Kapteeni Remes, eräs tukilinjan järjestäjistä, oli lehtori Ala-Kul- 
julle (IKL:n ent. pääsihteeri) sanonut, että ”rahaa piti saada han- 
kituksi paikan päältä, mutta ellei se onnistuisi, toimitettaisiin rahaa Hel- 
singistä, Kansallis-Osake-Pankin kautta”. Lääketieteen lisen- 
siaatti Kaarakka kertoo valinneensa apulaisikseen organisation raha- 
asioita hoitamaan pankinjohtajat Voitto Kunnaksen ja Antti Soi- 
nin, jotka molemmat toimivat KOP :n konttorissa. Kaarakka pe- 
rustelee toimenpidettään seuraavasti (pöytäkirjan sanamuoto) : 

”Kuulusteltava oli ensi kädessä kääntynyt yllämainittujen henkilöiden 
puoleen sen vuoksi, koska Remes oli puhuttelussaan maininnut, että 
Helsingissä on Kansallis-Osake-Pankin hallussa varoja, jotka 
voidaan käyttää tukilinjatoiminnan tarpeisiin, jos se osoittautuisi tar- 
peelliseksi. Mainittujen varojen lähettäminen olisi tapahtunut siten, että 
KOP:n pääkonttorin kautta olisi tullut Seinäjoelle maksumääräys jolle- 
kin sopivaksi katsotulle summalle, ja siksi olisi ollut hyvä, että KOP:n 
Seinäjoen konttorissa olisi ollut joku henkilö, joka olisi hoitanut asian 
siellä. Kuulusteltava oli myös selostanut edellämainituille pankinjohta- 
jille, että KOP:n hallussa oli varoja tukilinjatoimintaa varten ja että 
heidän tulisi Seinäjoella huolehtia maksumääräysten vastaanottamisesta 
sikäli kuin sellaisia tulee.” 

Maisteri Tiesmaa puolestaan kertoo, että Helsingissä olevassa 
KOP:n konttorissa hoiti tukilinjan raha-asioita virkailija Lauri Koivisto, 
ja jatkaa ”ko. asioita on saatettu hoitaa muissakin KOP:n konttoreissa, 
mutta kuulusteltavan tiedossa ei ole muita”, 

Tarkkaavainen lukija kiinnittää huomiota siihen, että Kansallis- 
Osake-Pankin nimi esiintyy varsin usein tukilinjan rahoituksen yh- 
teydessä. 

Haahden kuulustelupöytäkirjoissa liikkuu ihmeellinen 300.000 markan 
suuruinen summa. Haahti ”ei muista”, oliko hän sen saanut asunnossaan 
Helsingissä Kivelältä vai Mikkelissä Remekseltä. Hän ei myöskään sano 
tietävänsä, mistä summa oli kotoisin. Näitä rahoja ei kuitenkaan ole 
käytetty tukilinjaorganisation hyväksi, vaan jaettu johtoportaan miehille 
ja 2. ye-upseereille käyttövaroiksi. 


Numerot puhuvat 


Kun asekätköjuttu saatiin oikeusasteelle, saattoi jutussa toimiva syyt- 
täjä esittää varsin vaikuttavia lukuja. 


Noin 1.250 kätköstä oli löydetty kaikkiaan: 


kranaatinheittimiä 

panssaritorjuntakivääreitä 

konekivääreitä 

pikakivääreitä 

kivääreitä 

konepistooleja. 

pistooleja 

valopistooleja 

panssarikauhuja 

panssarinyrkkejä E 

kranaatinheittimen ammuksia 
panssaritorjuntakiväärin panoksia 

kiväärin panoksia ..... 4 714 679 
konepistoolin panoksia ... 4 404 416 
pistoolin panoksia 4 115-297 
valopistoolin panoksia 

panssarikauhun ammuksia 

kasapanoksia 

käsikranaatteja 

miinoja 

räjähdysaineita ..... 1 22 446 kg 
sekalaisia pioneerivälineitä 927 kpl 
kenttäpuhelimia 

kenttäkeskuksia 


kenttäradioasemia 

lyhytaaltopuhelimia 92 „ 
taskulamppuja 789 „ 
johtimia 1 611,5 km 
akkuja 20 kpl 
anodeja 382.17, 
sähköpareja 3053 „ 
suksia 828 par 
ahkioita 69 kpl 
telttoja 

telttakaminoita 

kiikareja 

kompasseja 

laskuvarjoja 

varusesineitä ý hr 
elintarpeita 3 TA 18 861 kg 
bensiiniä .... 184 293 1 
petroolia 

moottoriöljyä 


Syyttäjä jatkaa syytekirjelmässään mainiten, että ”todellisuudessa 
kätketyt tarvikemäärät ovat huomattavasti edellämainittuja suuremmat, 
koska kaikkia kätköjä ei vieläkään ole saatu selville eikä tarkoin tode- 
tuksi tuhottujen sekä kätköistä anastettujen tai muuten hävinneiden tar- 
vikkeiden määrää.” — Nämä lähes miljoona kiväärinpanosta ja yli neljä 
miljoonaa konepistoolin panosta lienevät sitä ”kivekkäiden sissiroman- 
tiikkaa”, joksi Uusi Suomi juttua nimitti. 

Asiantuntijain arvion mukaan tällä asemäärällä voidaan varustaa 2 
divisioonaa. Mutta organisation tarkoituksena ei ollutkaan pysähtyä 
tähän: salaisen liikekannallepanon mukaan oli kätketyillä aseilla varus- 
tettujen sissijoukkojen määrä valloittaa asevarikot ja siten hankkia lisää 
aseita käyttöönsä. Organisatiolla oli siten tosiasiassa järjestelyjensä an- 
siosta hallussaan koko maan aseistus — ja toivossa ”raskas sotapanos” 
lännestä käsin, j 


Lain puheenvuoro 


„Laki aseellisen toiminnan luvat- 
tomasta valmistelusta“ 


Hallituksen 9 pnä elokuuta 1946 eduskunnalle jättämässä ehdotuksessa 
”laiksi aseellisen toiminnan luvattoman valmistelun rankaisemisesta” 
edellytettiin jo perusteluissa, että syytteeseen panematta voitaisiin jättöä 
henkilö, joka on syyllistynyt kokonaisuuteen katsoen vain vähäiseen ri- 
kokseen. 

Sama rikollisia avustava linja, joka tässä ilmeni syytteen rajoittamisena, 
oli luonteenomaista koko lakiesitykselle. Niinpä siinä edellytettiin kahdek- 
san vuoden kuritushuonerangaistusta korkeimmaksi tuomioksi rikoksessa, 
jonka maan- ja valtiopetoksellisuus ylittää kaikkien meillä käytyjen po- 
liittisten oikeudenkäyntien syytteet. Enin osa asekätköjutun johtoportaan 
miehistä oli upseereita. Jos heidät olisi tuomittu sotaväen rikoslain mu- 
kaan, olisi se johtohenkilöille merkinnyt kymmenien vuosien tai elinkau- 
tistuomioita. Siviililinjallakin olisi huomattavasti ylitetty asekätkölain 
edellyttämät tuomiot. 

Hallituksen lakiesitys, joka tosiasiassa sisälsi mitä laajimman armah- 
duksen, ei kuitenkaan ollut oikeistolle kylliksi. Lain valiokuntakäsittelyssä 
tekivät sekä perustuslaki- että lakivaliokunta, joissa oikeistolaiset ovat 
enemmistönä, siihen sellaisia muutoksia, että ne toteutettuina olisivat 
merkinneet edesvastuuvapauden ulottamista lähes kaikkiin osallisiin. 

Rangaistavuuden ulkopuolelle olisivat esim. jääneet kaikki kunnissa toi- 
mineet, siis varsinaiset kätkijät, niinikään olisivat ne, jotka toimivat käs- 
kynalaisuussuhteessa katsottu toimineiksi ”käskystä”, jonka perusteella 
heidät olisi pitänyt vapauttaa edesvastuusta. Edesvastuun ulkopuolelle 
olisivat niinikään jääneet salaisen liikekannallepanon suorittajat ja suun- 
nittelijat, koko tiedustelupuoli ynnä muu asekätkentää t u k eva toiminta; 
puolustusvoimille kuuluneen omaisuuden kähveltäjät olisi tuomittu vain 
tämän lain mukaan, korvausvelvollisuus valtiolle aiheutetuista tappioista 
olisi ehdotuksen mukaan rajoittunut vain niihin, jotka olisi muuten lain 
mukaan + tuomittu so. upseeristoon, jonka taloudellinen kantokyky on 
heikko, kun sensijaan pankinjohtajista rikas tukilinja olisi jäänyt 


korvausvelvollisuuden ulkopuolelle (viimemainittu korjausehdotus on +» 


muuten yleisen lain vastainen, se kun edellyttää rikollisten yhteisvas- 
tuullisuutta). 


Perustuslakivaliokunnan oikeistolaisen enemmistön ehdotuksen mukai- - 


sesti olisi asekätkölakia ”humanisoitu” niin, että rangaistavuuden piiriin 
loppujen lopuksi olisi jäänyt vain niukka kourallinen. 

Tiukan taistelun jälkeen lakiehdotus kuitenkin hyväksyttiin suunnilleen 
hallituksen esittämässä muodossa, mutta todennäköisesti vain siksi, että 
hallitus oli tehnyt asiasta luottamuskysymyksen. 


Ensimmäinen asekätkö 
ja siviililain tuomio 


Helmikuun 11 pnä 1945 löydettiin Kiuruveden Rapakkojoella paikka- 
kunnan suojeluskunnan poikaosaston päällikön vääpeli Frans K auh a- 
sen ladosta asekätkö, jossa mm. oli 4 kpl Suomi-konepistooleja, joukko 
erilaisia aseita sekä ammuksia ja panoksia n. viitisensataa ynnä armei- 
jalle kuuluvaa sotilasvaatetusta n. 40:lle hengelle. Kätkön omistaja oli 
ensin antanut sellaisen selityksen, että aseet oli yöllä hänen tietämättään 
tuotu latoon, Muutettuaan kertomustaan vielä kerran hän lopulta esitti 
oikeudessa kertomuksen, jonka mukaan asetarvikkeita sisältäneet säkit 
olivat joutuneet hänen latoonsa siten, että hän sotilaspiirin varastonhoi- 
tajan pyynnöstä varikon tavaroita asemalle ajaessaan oli humalapäis: 
”unohtanut” osan tavaroista rekeensä. Vasta seuraavana aamuna herätes- 
sään hän oli havainnut tuoneensa itselleen kuulumatonta tavaraa kotiinsa 
ja katsonut, ettei niitä enää voinut palauttaa takaisinkaan ja niinollen 
kätkenyt ne latoonsa. Kiuruveden kihlakunnanoikeus — paikkakunta on 
kirkkoherra Simojoen ajoista lähtien ollut lapualaishenkisten vaikutus- 
aluetta — antoi vääpeli Kauhaselle 8 kk ehdollisen vankeustuomion. Kun 
asiasta kuitenkin valitettiin Itä-Suomen hovioikeuteen, nosti se tuo- 
mion vuoden ehdottomaksi kuritushuonerangais- 
tukseksi. 


Vasta myöhemmin ilmeni, että kiuruveteläiseen latoon ”unohtuneet” 
asetarvikkeet olivat osa puolustusvoimain järjestämistä materiaalikät- 
köistä. 


Kiuruveteläinen asekätkijä, joka tuomittiin vain puolustus- 
laitokselle kuuluvan tavaran luvattomasta hallussapidosta, 
niinkuin termi kuuluu, ja joka asekätkennän puitteissa oli 
niitä pienimpiä syntisiä, sai siviililain perusteella kokonaisen 
vuoden ehdottoman kuritushuonetuomion. — Asekätkentä- 
laki on tähän verrattuna lempeä armahduslaki. 


Ulkomaisia lausunto ja 
asekätkennästä 


Ensimmäiset ulkomaiset kommentaarit Suomessa paljastetun salahank- 
keen johdosta tehtiin luonnollisesti Ruotsissa. Koko ruotsalainen lehdistö 
löi enemmän tai vähemmän hurskastellen kämmenensä hämmästyksestä 
yhteen. Tunnettu vapaamielinen lehti Göteborgs Handels- ocn 
Sjöfartstidningen kirjoitti 5. 7. -45: 

”Yksityiseen laskuun hoidettu politiikka ei ole Suomessa tuntematonta. 
Se on viimeisimmässä ilmenemismuodossaan (asekätkentä) yhtä vastuu- 
tonta kuin aikaisemminkin. Ainoa, joka tässä tapauksessa on jollain lailla 
rakentavaa on se, että asia tuli ilmi, ennenkuin mitään suurempia onnet- 
tomuuksia sattui. On epäiltävää, halusiko venäläinen ulkopolitiikan johto 
varmistusta vanhalle väitteelleen suomalaisten epäluotettavuudesta, Mutta 
jos on haluttu tekosyytä tiukemman asenteen puolustamiseksi ja kovem- 
pia rauhanehtoja, niin ne ovat nyt käsillä. Sen ovat armeijan hourupäät 
onnistuneet hämärillä puuhillaan aikaansaamaan.” 

Dagens Nyheter, tunnettu ruotsalainen uutislehti, kirjoittaa 17. 

7.-45 kenraali Airosta: ”Hän on alusta alkaen ollut saksalaisen orien- 
toinnin ja valloituspolitiikan innokas kannattaja ... Airoa lähellä olevissa 
piireissä on suhtauduttu arvostelevasti Marsalkkaan ja puhuttu hänestä 
entisenä venäläisenä upseerina ja seniilinä ukkona.” 

GöteborgsPosten toteaa Airon osuuden puheenollen (15. 7. -45) : 
"Ei ole mitenkään ihmeellistä, että Airo on esittänyt tätä osaa. Hän cn 
viime vuosina ollut mahtava sotilaallinen ja poliittinen voimakeskus ja 
ollut todennäköisesti etummaisin saksalaisen orientoinnin edustaja.” 

Sosialidemokraattinen Morgontidningen toteaa pääkirjoitukses- 
saan 21. 7. -45 asekätköjuttua käsitellessään: 

”Nationalististen aineisten — ennen muuta sotilaspiirien — keskuudessa 
ei ole voitu sopeutua siihen, että täilä kertaa on lopullisesti luovuttava 
revanshiajatuksista. Suomen on rakennettava tulevaisuutensa välirauhan- 
sopimuksen luomalle perustalle. Mitään vekseleitä tulevaisuudelle ei ole 
syytä asettaa. Niitä ei voida lunastaa. He luottivat Saksaan sisällissodan 
aikana ja he ilmeisesti uneksivat tulevasta näyttämönvaihdoksesta, joka 
voi antaa heille uuden tilaisuuden ...” 

Ruotsalainen lehdistö esitti samassa yhteydessä arvailuja siitä, miten 
venäläiset tulevat suhtautumaan Suomeen näiden paljastusten jälkeen. 
Sangen useat kaavailivat GHT:n tapaan, että Neuvostoliitto tavalla tai 
toisella koventaisi otettaan. Niin ei kuitenkaan käynyt, vaan 

”Moskova antoi”, kuten Morgontidningen ennusti, ”suoma- 
laisille tilaisuuden itse suorittaa puhdistuksensa”. 


Neuvostolaisista kommentaareista mainittakoon Moskovan radio- 
selostajan vuoden 1946 alussa tekemä ytimekäs toteamus: 

”Asejuttu merkitsee rikosta sitä välirauhansopimusta vastaan, jonka 
Suomi vuoden 1944 loppupuolella allekirjoitti Neuvostoliiton ja Englannin 
kanssa. Se uhkaa myös vakavasti kansainvälistä rauhaa.” 

Leningradskaja Pravdan kirjeenvaihtaja Mihailov kirjoitti 5. 4. 
-47 asekätkentäjutun käsittelyn alkaessa hieman ivallisesti näin: 


”Tyypillistä on, etteivät Suomen viranomaiset, vaan liit- 
toutuneiden valvontakomitean edustajat pääsivät ensimmäi- 
sinä tuon salaliiton jäljille.” 

Viimeistä väittämää tukee ruotsalaisen Expressenin lausunto 18. 
8. -45: ”Asekätköasia oli tunnettu jo ennen Leinon paljastuksia, mutta 
sitä oli tuloksetonta selvittää vanhan Valpon avulla.” Lehti toteaa sa- 
massa yhteydessä, että vanhan Valpon itsensä keskuudessa oli asekätki- 
jöitä. Kenraali Airo mainitsee myös puolustuskirjasessaan, että sisämi- 
nisteriön poliisipäällikkö Koskimies on sekaantunut juttuun ja 
Haahden kuulustelupöytäkirjoista ilmenee, että eräs organisation usko- 
tuista oli kertonut asekätkennästä hallitussihteeri Saarniolle, joka myö- 
hemmin nimitettiin Valpon päälliköksi. Herra Saarnio oli kuitenkin oman- 
tunnontuskissaan luokseen saapuneelle kertojalle vakuuttanut, että ”se 
mitä hallitussihteeri Saarnio on saanut tietää, ei liikuta Valpon päällikkö 
Saarniota”. 


Tosiasia on, että vasta Valvontakomission kirjeellisesti 
vaatiessa toimenpiteitä toukokuussa 1945 Suomenkin viran- 
omaiset heräsivät — tai herätettiin. Samoihin aikoihin alulla 
ollut. Valpon puhdistus mahdollisti jutun tutkimisen edes 
siinä mitassa kuin on tapahtunut. 


Asekätkennän tutkinta 


Alussa mainitsimme, että Päämajan salahankkeeseen on osallistunut 
kaikkiaan n. 6.000 henkili Juttua onkin nimitetty Pohjoismaiden suu- 
rimmaksi rikosjutuksi. Tutkintavaiheessa osoittautui ennen pitkää, ettei 

Valpo yksinään pystynyt tätä valtavaa juttua tutkimaan, vaan sitä var-! 
ten oli perustettava erityinen elin, joka aloitti toimintansa syksyllä 1945 
Sisäasiainministeriön Tutkintaelin-nimisenä, Sitä ennen oli tutkinnassa 
ollut kaksi vaihetta: 1. Puolustusvoimat yhdessä entisen Valpon kanssa, 
josta mainittakoon Airon puhuttelu asekätkentään syyllistyneille upsee- 
reille 23. 5. -45. 2. Valpon tutkimukset, joissa vielä oli osiltaan mukana 
”entisen” Valpon miehiä. ; 

Salaliittolaiset olivat kuitenkin ja varsinkin johtoportaassa ennättäneet 
sotkemaan jälkensä ja sopimaan puhumisistaan siinä määrässä, että jo 
entisestäänkin vaikean jutun tutkiminen yhä vaikeutui. Useita tärkeillä 
paikoilla toimineita salaliittolaisia oli onnistunut pakenemaan maasta, ja 
asiaa valaisevia kirjelmiä oli ennätetty hävittää — eivätkä johtoportaan 
miehet suostuneet puhumaan. 

Juttu oli ”aukaistava” alhaalta käsin. Monenlaiset juonittelut vielä 
tutkintavaiheessa viivästyttivät lisäksi sen selvittämistä. Oikeisto, joka 
huomatessaan, ettei sen hengestä sentään vielä ollut kysymys, käänsi 
syksyllä 1945 kelkkansa ja ryhtyi ohjelmallisesti kääntämään jutun kärkeä 
— tutkijoita vastaan. Samalla linjalla pommitettiin eduskunnassakin --- 
ensimmäinen syytettyjen kohtelua koskeva eduskuntakysely suoritettiin 
jo syksyllä 1945, toinen vuotta myöhemmin eli 4. 11. -46. 

Kansanedustaja Hetemäen ym. välikysymyksestä 4. 11. -46 oli suun- 
niteltu suurturnajaiset, joissa tutkintaviranomaiset ja sisäministeri kerta. 
kaikkiaan hakattaisiin. Aina’ sosialidemokraateista kokoomukseen asti 
hyökättiin leveällä rintamalla heitä vastaan. Hyökkäystä varten oli tehty 
perusteellista työtä. 


Kokoomuksen pappi Virtanen oli nimenomaan materiaalia 
saadakseeri käynyt Valpossa puhuttelemassa pidätettynä ol- 
lutta kom.kapteeni Hallaa saadakseen todisteita pidätettyjen 
”epäinhimillisestä kohtelusta”. Hän oli kuitenkin saanut palata 
tyhjin toimin, koska Halla oli vakuuttanut kohtelun olleen 
erinomaista. 


Mutta jotakin nämä ”syyttäjät” olivat sentään saaneet kokoon, jotakin 
sellaista, jolla ainakin oli kuorta, jos ei sisältöä. Niinpä kansanedustaja 
Annala luki otteita Valpon kuulusteluohjeista, joiden piti kuvaaman, 
miten nykyinen Valpo on kohdellut pidätettyjä. Hänen todisteellaan oli 
vain se vika, että ote oli entisen Valpon papereista. Istunnossa esitet- 
tiin hyökääjäin taholta jopa väärennettyjäkin papereita. Ministeri Leino, 
joka kysymyksessä toimi altavastaajana, saattoi kuitenkin loistavasti 
osoittaa, että hyökki väitteet olivat vääriä. 

Se tosiasia, että hyökkäävä puoli näissä suurturnajaisissa kärsi muser- 
tavan tappion, ei kuitenkaan saanut lehdistössä vastakaikua kansande- 

mokraattista lehdistöä lukuunottamatta. Muu lehdistö tyytyi yksinkertai- 
sesti toistamaan kuin gramofoni hyökkääjäin väitteet ja sivuutti joko 
täydellisesti tai osittaisella vaikenemisella sen, että väitteet oli muserta- 
valla todistusainehistolla kumottu. 

Toinen julkinen puolustusnäytös ja mielenosoitus tapahtui asekätkölain: 
käsittelyn yhteydessä sekä eduskunnassa että sen perustuslakivalio- 
kunnassa. 


N 


Oikeudenkäynti alkaa 


Asekätköoikeudenkäynti alkoi 28. 3. -47 kenraali Waldenin komeassa. 
Marmoripalatsissa. Jutun monisyisyyden takia oli Sotaylioikeuteen perus- 
tettu useita uusia osastoja. Näiden kesken toimitetussa ”osajaossa” sai 
III osasto kunnian aloittaa oikeuskäsittelyn organisation johtoportaasta. 


Syytettyinä johtoportaassa oli kaikkiaan 22 yleisesikun- 
nan upseeria, nimittäin: kenr.luutnantit Airo ja Mäkinen, 
everstit Nihtilä, Huhtala ja Tähtinen, lääk.ev. Somer, ev.luut- 
nantit Haahti, Hiiskero, Salonius, Kare, Käkönen ja Pietari- 
nen, majurit Virkkunen, Nuotio, Arimo, Lukkari ja Airaksi- 
nen, komentajakapteenit Halla ja Juuramo, ratsumestari 
Salonen, maanvilj. insinööri Kivelä, toimistosihteeri ja kap- 
teeni Remes. Paenneita oli johtoportaassa kaikkiaan viisi, 
nimittäin ev. Paasonen, ev.luutnantit Hallamaa ja Duncker 
ja majurit Kairinen ja Havola, joita ei senvuoksi voitit 
haastaa. 


Huhtikuun 26 pnä 1947 III:n osaston virallinen syyttäjä Nikupaavola 
laajensi syytettyjen piiriä syyttämällä insinöörimajuri Castrenia, kom.- 
kapt. Leinoa lähinnä asekätkennän johtoportaan toimintaan osallistumi- 
sesta. 

Sotaylioikeuden III:n osaston tuomariston muodostivat: puheenjohta- 
jana hovioikeuden asessori Helminen sekä jäseninä oikeusneuvosmies 
Gryllenbögel, hallitussihteeri Lounasmaa, eversti Lorentz ja ev.luutn. 
Miettinen. 

Heti ensimmäisenä oikeuspäivänä saattoi havaita, että syytetyillä oli 
epätavallisen vapaat olot: he seurustelivat oikeuden väliajoilla sekä kes- 

"kenään että ulkopuolisten kanssa, ja niiden syytettyjen, joita ei paraillaan 
“kuultu oikeudessa, sallittiin oleskella yhteisessä huoneessa. Itse oikeuden- 
käynnin yhteydessä toimitettu ”ristikuulustelu” suoritettiin siten, että 
kahden syytetyn läsnäollessa luettiin toiselle, mitä syytetty I oli syytetty 
II:sta sanonut ja senjälkeen kysyttiin, mitä sanottavaa syytetty II:lla 
asiasta oli. Täten tarjoutui syytetyille ”oikaisujen” lähtökohta, kun he 
saivat sanatarkasti kuulla toisten heistä puhuman jne. 

Syyttäjä Nikupaavola jättikin tämän kovin epätavallisen oikeusmenet- 
telyn takia 21. 4. -47 oikeudelle kirjelmän, jossa hän vaati järjestystä 
oikeuskäsittelyyn nähden esittäen, että syytetyt saisivat mahdollisuuden 
-vain omien lausuntojensa korjaamiseen eikä annettaisi toisten syytettyjen 
ja avustajien vaikuttaa korjauslausuntoihin. Kahta päivää myöhemmin jä- 
tettiin Nikupaavolan kirjelmän johdosta kantelu oikeuskanslerille, jossa 
syytettiin virallista syyttäjää virkarikoksesta. 

Pääosa johtoportaan syytetyistä saapui oikeuteen vastaamaan vapaalta 
jalalta. Syyttäjän vaatimus kaikkien syytettyjen julistamisesta. vangi- 
tuiksi kaikui aluksi kuuroille korville. Vasta kun kom.kapteeni Juuramo 
jäi erääseen istuntoon saapumatta ja todettiin Ruotsiin paenneeksi, julisti 
oikeus muut syytetyt vangituiksi. Tästä vangitsemispäätöksestä 9 syy- 
tettyä teki sittemmin kantelun Korkeimpaan oikeuteen. 


Tästä omalaatuisesta oikeudenkäynnin alkutahdista kirjoittaa Pravdan 
"kirjeenvaihtaja lehdelleen seuraavaan pisteliääseen tapaan: 


”Sellaiset ovat suomalaisen sotaoikeuden tavat. Meidän asiamme ei ole 
niitä muuttaa eikä meidän asiamme ole sekaantua vieraisiin tapoihin, 
vaikkakaan ei voi olla huomioimatta silmiinpistävää ristiriitaa sen muo- 
don, joka on jo aikoja sitten otettu käytäntöön kaikissa tavallisissa 
asioissa ja tämän ajan epätavallisen, Suomessa ennennäkemättömän oikeu- 
denkäynnin välillä. Mutta pääasia ei ole muoto. Jo ensimmäisessä istun- 
nossa syyttäjä vaati kaikkien syytettyjen vangitsemista. Puolet heistä on 
tähän asti ollut vapaalla jalalla. Oikeus neuvotteli tunnin verran ja vastoin 
tervetı järkeä ja huolimatta siitä, että yksi rikollisista, komentajakap- 
teeni Juuramo, oli epäilyttävällä tavalla jäänyt pois istunnosta, päätti 
jättää kaiken ennalleen. Vasta kolmantena päivänä, kun saatiin tietää 
Juuramon saavuttaneen rauhallisen sataman Ruotsin rannoilla, tehtiin 
päätös vangitsemisesta. Mutta tällöinkin viidestä oikeudenjäsenestä kaksi 
äänesti vastaan. Liiallisen helläkätinen suhde rikollisiin on se pääasia, 
jota vastaan protestoi jokaisen rehellisen ihmisen järki ja sydän, olipa hän 
sitten Neuvostoliiton tai Suomen kansalainen.” 


Näin Pravdan kirjeenvaihtaja Mihailoy — ja hänellä on Japanista ja 
Nürnbergistä kansainvälisiä kokemuksia siitä, miten rikollisia kohdellaan. 

Puolustuksen linja 


Puolustuksen linjan perusteet oli jo laskettu niissä monisteissa, joita 
asekätköjohdon taholta juttuun sekaantuneille jaettiin jo pidätysvaiheessa. 


Oikeusvaiheessa tuli esille uusi taktiikka: pyrittiin luomaan 
sellainen vaikutelma kuin pöytäkirjat olisivat olleet epäluo- 
tettavia ja vääristelty jä. 

Aivan ohjelmallisesti korjattiin ja ”oikaistiin” erilaisilla perusteilla. 
”Tutkijaviranomaiset ovat tahallaan vääristelleet pöytäkirjoja”, ”kuulus- 
telijat ovat käyttäneet asiaintuntemattomina vääriä sotilaallisia sanon- 
toja” — nämä olivat tavallisimmat selitykset runsaaseen korjailuun. 
Useimmissa tapauksissa pyrittiin samalla ”oikaisemaan” lausuntoja edul- 
lisempaan muotoon tai pesemään puhtaaksi kanssasyytettyjä, ennen- 
kaikkea Airoa, Sangen usein, toivotun vaikutuksen aikaansaamiseksi, tyy- 
dyttiin vain yleensä ”oikaisemaan” oikaisemisen vuoksi ilman, että oi- 
kaisu olisi sisältänyt mitään oleellista muutosta. 

Muutamia esimerkkejä: Eversti Nihtilä selitti korjauksiaan mm. ”on 
sattunut kuulusteluissa lipsahtaa”, ”er kiinnittänyt huomiota sananmuo- 
toon, koska oikeudenkäyntiin valmistautuminen oli minulle niin tärksä 
asia”, "sotilaana en ole kovin tarkka kirjallisten esitysten suhteen” — 
seuraavissa istunnoissa hänkin muutti linjaa väittäen suoraan, että pöy- 
täkirjat ovat vääristeltyjä. Haahden tekemistä runsaista korjauksista 
mainittakoon, että hän korjasi sanonnat ”suostuttaa” sanonnoiksi ”käs- 
kystä”, vaikka syyttäjä ihmetteli, kuinka Haahti on voinut ylempiäänkin 
”käskeä”. Käkösen pöytäkirjoista tavattiin seuraavia ristiriitaisuuksia: 
”Vuonna 1944 pelättiin venäläisten miehitystä” — ”ei pelätty miehitystä” 
ja ”en tiennyt asekätkennästä ennenkuin vuonna 1945” — ”annoin asekät- 
kentää koskevia tietoja Hallamaalle ja Paasoselle”. Menipä Käkönen aiin- 
kin pitkälle, että korjaili omia kirjelmiään! Airo sensijaan noudatti jo 
kuulusteluissa omaksumaansa linjaa: hän ei tiennyt mitään. Hän ”ei 
muistanut” esimerkiksi kenraali Gustafssonin kanssa käymiään neuvot- 
teluja elintarvikkeiden kätkennästä, ei tietänyt Oeschin syksyllä 1944 
LVK:lta saamasta Ikp-kiellosta, eikä kenraalien Mäkisen ja Karhun tam- 
mikuun 6 pnä 1945 Tornissa saamasta samansisältöisestä määräyksestä 
jne. 


Huvittavana seikkana mainittakoon, että Airo mm. katsoi, 


ettei LVK:lle oltu valehdeltu, kun sanottiin, ettei mitään kir- 
jallisia määräyksiä Ikp:stä ollut annettu, koska kaikki mää- 
räykset oli annettu suullisesti. Hänen mielestään ”ei ollut 
syytä vastata tyydyttävästi kaikkiin LVK:n ”typeriin kysy- 
myksiin’ ” jne. 


Jutun alkuvaiheissa oli ”oikaiseminen” niin yleistä, että ev.luutn. Hiis- 
keron hyväksyttyä pöytäkirjansa Vapaa Sana otsikoi: ”Hiiskero yllätti: 
pöytäkirjat oikeita”. 

Kun Tutkintaelimessä kuulusteluja suorittaneita on epäilemättä useita 
kymmeniä ja kuulustelutodistajia samanverran ja kun heistä suurin osa 
on ns. ”entisiä kasvoja” — vanhoja rikostutkijoita, poliisimiehiä tai ni- 
mismiehiä ym. — lankeaa syytettyjen väite ”vääristellyistä” pöytäkirjoista 
omaan mahdottomuuteensa varsinkin, kun ottaa huomioon selvän ohjel- 
mallisuuden heidän korjauksissaan. Lopuksi, kun lehdistö oli jo lyönyt 
rumpua tutkijoita vastaan otsikoimalla selostuksensa ”Pöytäkirjat vää- 
risteltyjä” ym., tuotiin oikeuteen todistajiksi Tutkintaelimen kuulusteli- 
joita, jotka todistivat pöytäkirjojen oikeellisuuden. 

Sitä ennen propagandarummutus oikeistolaisessa ja Sosialidemokraat- 
tisessakin lehdistössä oli jo tehnyt vaikutuksensa. 

Mainittakoon, että erilaisten kertomusten yhteensulauttamisessa käy- 
tiin lopulta niin avomielisiksi, että puolustusasianajajat raitiovaunussa 
keskustelivat keskenään: ”Annetaan Pietarisen peruuttaa se”. y 

Johtoportaan osalta on juttua käyty lähes vuoden ajan. Syytettyjen 
käytettävänä on ollut maan kallein ja taitavin asianajajatoimisto. Itse 
Lagus, sotasyyllis--Ramsayn ja Kalkki-Petterin asianajaja, on toiminut 
Airon avustajana ja tunnetut fasistijuttujen avustajat tuomarit Brax, 
Borenius ja Karvonen toisten syytettyjen asianajajina. Asian- 
ajajien palkkiot tänä aikana ovat nousseet satoihintuhansiin. Mistä 
köyhät upseerit ovat tällaiset palkkiot suorittaneet, jää ihmeteltäväksi. 


Väittämä 1 


Korkein sotilasjohto on viaton 


Eräs asekätköjuttuun sekaantuneiden Päämajan portaan miesten 
yleinen puolustusväittämä on ollut: vastuussa ei ole korkein sotilasjohto, 
kenraali Airo ei ole tiennyt salahankkeesta mitään. Tässä 22:n miehen 
piirissä on uskollisesti toistettu tätä väittämää, ei kuitenkaan niin, etteikö 
juuri kenraali "Airon johtava osuus olisi tullut esille joko sivuteitä tai 
suoraan ja etteikö olisi viittauksia, joiden perusteella saatetaan syyllä 
arvella, että jäljet johtavat häntäkin korkeampiin henkilöihin. Kenraalien 
Raappanan, Oeschin ja Lundgvistin kuulustelupöytäkirjoista voidaan 


lukea suoraan ja vielä useammin rivien välistä kenraali Airon nimi. En- 
simmäinen asekätkentäteko, kahden pataljoonan aseistuksen irroittaminen 
14 divisioonalta, sodan vielä ollessa käynnissä, kätkentää varten on todis- 
tettavasti tapahtunut kenraali Airon määräyksestä — asiaa ei muuta se, 
että määräys on myöhemmin ”peruutettu”, enempää kuin syyllisistä ke- 
tään voi vapauttaa se, että he ovat ”korjailleet”, ”oikaisseet” ja ”selittä- 
neet” kuulusteluissa lausumiaan, 

Ev.luutn. Haahti, joka toimi organisation toimeenpanevana sieluna, 
on toisten syytetyjen pöytäkirjojen mukaan itselleen apulaisia värvätes- 
' sään aina vakuuttanut, että hankkeen takana on ”korkein sotilasjohto”, 

joka välirauhansopimuksen takia ei saanut näkyä. Jos palo sattuisi, ottaisi 
Haahti yksinään vastuun harteilleen ja ”korkein sotilasjohto” pelastuisi 
näyttämään edelleen hurskasta naamaansa venäläisille ja Suomen kan- 
ja salle. Mikä sitten tapahtuikin: asekätkentäoikeudenkäynnin alkaessa 

y ev.luutn. Haahti otti ylleen sankarin manttelin ja vakuutti juhlallisesti, 
että koko vastuu on yksin hänen, hän on keksinyt aatteen ja käsky- 
yaltaansa käyttäen pakottanut toiset tottelemaan. 

Katsokaamme, miten tällanen viattomuusväite näyttää sopeutuvan to- 
siasioihin ja loogillisen ajatuksen puitteisiin. 


1. Ev.luutn. Haahden toimesta määrättiin komento-osas- 
ton kautta 34 upseeria — yksi kuhunkin sotilaspiiriin — ai- 
noana tarkoituksenaan järjestää ase- ja muun materiaalin 
kätkentää piireissään; 

2. asekätkentään tai sitä tukevaan toimintaan osallistui- 
vat tai olivat ä tietoisia miltei kaikkien yleisesikunnan 
osastojen päälliköt ja muukin puolustusvoimain johtohenki- 
löstö; N 
3. aseita kätkettiin määrät, jotka edellyttävät kahta ko- 
konaista divisioonaa; 


asekätkentäorganisation asioilla liikkui yli 6.000 hen- 


5. kokonainen moottorilaivue kätkettiin ylikuljetuksia 


varten; 
6. Saimaalta katosi Leena-niminen proomu huomattavine 


räjähdysainelasteineen ”maan alle”; 


7. viisi radiokeskusta pimitettiin puolustusvoimain va- 
rastoista. 


Nyt yritetään väittää, että Päämajoitusmestari Airo ei ennen 
joulukuun 6—7 päivää 1944 ollut kuullut mitään näistä puuhista, vaikka 
koko hänen ympäristönsä on täytynyt kiehua asekätkötoiminnan takia. 

Vielä ihmeellisempää on, ettei Yleisesikunnan päällikkö Airo 
joulukuun 6—7 päivän 1944 jälkeen itse Mikkelissä olleena olisi edes ha- 
vainnut jotain olevan tekeillä ja ottanut siitä selvää. 


Väittämä 2 


» Käskystä* 


Toinen ev.luutn. Haahden — ja muidenkin alemman portaan syytettyjen 
— väittämä on, että organisatiossa työskennelleet — siis yli 6.000 hen- 
kilöä olisivat vain totelleet Haahtea käskynalaisuussuhteessa, 


sén 


Tämän mukaan olisi Haahti ”käskenyt” jopa ylempiäänkin N 
— ev. Nihtilä — ja toisen yleisesikunnan osaston päälliköitä | 
ja henkilöstöä — ev. Paasonen, ev.luutn. Hallamaa ja Kä- 

könen. Sen lisäksi olisi hänen ”käskyvaltansa” ulottunut 

kaikkiin niihin siviilikansalaisiin, jotka kautta maan kätkivät 

aseita tai loivat tukilinjaverkostoa; ev.luutn. Haahden soti- 

laallinen ”käskyvalta” olisi siis saanut kirkkoherrat, opetta- N 
jat, liikemiehet, pankinjohtajat ja maanviljelijät liikkeelle. H 


Väittämä 3 


Lkp-valmistelut 


Syytetyt väittävät sekaisin ja vuoronperään, ettei Puolustusvoimissa ta- 
pahtunut mitään Ikp-valmisteluja, toisaalta taas, että Ikp-valmisteluja oli 
tammikuun 12 päivään saakka, jolloin 1kp-valmisteluja koskeva seisautus-- k 

| käsky muka annettiin — sekin niin, että se suusanallisesti toista tietä pe- 

| ruutettiin. Airo lisää rohkeasti, ettei Valvontakomissio ole voinut antaa. 
Ikp-kieltoa, joka ”jo sinänsä ja vielä suullisesti esitettynä on kaikkien. V 
mahdollisuuksien ulkopuolella”. ` iy 


LKP-valmisteluihin liittyvät tosiasiat ovat seuraavat: Ai- 
ron inspiroimana laati ev.luutn. Haahti joennen välirau- 
hansopimusta luonnoksen sissisodan käymistä varten. (Tämä 
suunnitelma on Haahden ilmoituksen mukaan hävitetty). Ko- 
tiuttamisen yhteydessä syksyllä 1944 on todettu annetun 
useita Ikp-käskyjä ja Päämajan järjestelyosastolla laadittiin 
joulukuun alussa 1944 uudet ns. perustamistaulukot, (jotka 
liittyvät Ikp-valmisteluhin), nämä taulukot esitettiin Airolle 
ja hänen suostumuksellaan jaettiin sotilasläänien esikunta- 
päälliköille toimenpiteitä varten joulukuun 20 pnä 1944, 
vaikka LVK jo lokakuussa 1944-oli kieltänyt liikekannalle- 
panovalmistelut. 


AIRON VASTAVÄITTEET 


näille tosiasioille kuuluvat seuraavasti: En ole tiennyt mitään asekätken- 
nästä, en ole koskaan kuullut, että Ikp-valmistelut olisivat olleet kielletyt, 
liikekannallepanosuunnitelma ei ollut liikekannallepanosuunnitelma — 
vaan ajatus. 

Näin kenr.luutn. Airo on tuonut sotasyyllisoikeudenkäynnistämme tun- 
netun sofistiikan myös asekätkentäoikeuteen. Tämä ”ajatus” oli tosin 
pantu paperille, paperi jaettu toimintaohjeeksi ja ohjetta noudatettu. -— 


Julkinen sana 


Jo välikysymyskeskustelun ja asekätkölakiesityksen eduskuntakäsitte- 
lyn yhteydessä oli nähtävissä kansandemokraattisesta = lehdistöstä 
oikealle olevan lehdistön yksimielisesti salaliittolaisia suosiva sävytys. 
Oikeuskäsittelyn alkaessa tämä sävytys painottui entistä voimakkaammin. 
Kuulustelupöytäkirjoissa esiintyville tosiasioille ei kallistettu sanotta- 
vasti korvia, kun sensijaan jokainen syytettyjen puheenvuoro talletettiin 
tarkasti lukijoille tarjottavaksi ja tähdennettiin huutavin otsikoin tutki- 
javiranomaisten ”mielivaltaisuutta” pöytäkirjojen laadinnassa. STT:n 
(josta maaseutulehdistö on kokonaan riippuvainen) selostajaksi valittiin 
upseeri ja taattu kokoomuksen mies — ja jälki oli senmukaista. 

Eräs esimerkki STT:n suoranaisesta väärennyksestä; III:lla osastolla 
22. 9. -47 kuultavana ollut luutnantti Räntilä kertoi, että Ikp-töitä 

tehtiin vielä 12. 1. -45 annetun kiellon jälkeenkin. STT:n uutisessa ker- 
rotaan, että Räntilä olisi myöntänyt Huhtalan väitteen oikeaksi, so. lul- 
leensa, että jotkin hänen laatimansa taulukot olisivat olleet Ikp-töitä. 
Luutnantti Räntilä oli Huhtalan sanotusta väitteestä huolimatta py sy- 
nyt kertomuksessaan. — Samassa selostuksessa annetaan sel- 
lainen sävytys kuin luutn. Räntilä olisi myöntänyt syytettyjen hänen 
kuulustelupöytäkirjaansa vastaan tekemät huomautukset kautta linjan 
oikeiksi. Sensijaan jätetään mainitsematta, että sanottu luutnantti kai- 
kissa oleellisissa ja vaikuttavissa kohdissa on pysynyt kertomuksessaan. 
— Samantapaisia esimerkkejä STT:n uutispalvelusta on useita. 

Mainittakoon vielä Suomen Kuvalehden aukeama, jolla esitettiin syy- 
tettyjä oikeuden väliajoilla hauskasti rupattelemassa otsikon "Aseen- 
kätkentäjuttu” alla. — oikeistolainen ja sosialidemokraattinen 
lehdistö, joka aikaisemmassa vaiheessa oli jopa vaatinut syytettyjä saa- 
tettaviksi ”mitä ankarimpiin rangaistuksiin”, teki nyt kaikkensa luodak- 
seen sankarigloorian syytettyjen ylle ja solvatakseen tutkijoita. 


Oikeusjuttuja ja tapauksia 


asekätkennän kantapäillä 


Asekätkentäjutun vaiheilla virisi jo ennen oikeuskäsittelyä Airon eräitä 
Valpon etsiviä vastaan nostama kunnianloukkausjuttu. Airon tultua tut- 
kintavankilaan oli häneltä nimittäin vankilasääntöjen mukaan otettu 
pois kaikki sellainen, millä hän saattoi itseään vahingoittaa, mm. kunnia- 
merkit, joissa on neulat. Airo katsoi, että tällä toimenpiteellä oli häpäisty 
hänen sotilaallista kunniaansa ja nosti oikeusjutun ko. virkailijoita vas- 
taan — ja voitti. 

Oikeuskäsittelyn aikana nosti Airo kunnianloukkausjutun Vapaata 
Sanaa vastaan — ja voitti, Kansallis-Osake-Pankki niinikään nosti 
syytteen Vapaata Sanaa vastaan kahteenkin otteeseen — jutut ovat tätä 
kirjoittaessa yhä vireillä. 

Eduskunnan oikeusasiamiehen määräämänä on pantu vireille syyte 
tohtori Brusiinia ja tuomari Karhusta vastaan sillä perusteella, 
että heidän määräyksestään olisi pidätettyjen vapauksia laittomasti rajoi- 
tettu, vaikka heidän toimenpiteensä ovat nojautuneet poliisivankiloista 
annettuun ohjesääntöön. 

Brikoledes tunen on myös eduskunnan oikeusasiamiehen mää: äys syyt- 
teen nostamisesta tutkijana toiminutta tuomari Hölttää vastaan kenr. 
Karhun ”laittomasta pidättämisestä”, erikoinen siksi, että kenr. Karhun 
asia on vielä oikeudessa käsittelemättä ja vasta hänen tuomitsemisensa 
tai vapauttamisensa jälkeen voidaan ryhtyä tutkimaan, onko pidättämiseen. 
ollut aihetta. 


Vapauttamiset 


Kaikki sotaylioikeuden ylimääräiset osastot, jotka ovat asekätköasiaa 
į käsitelleet, ovat olleet tavattoman helläkätisiä mikäli on ollut kysymyk-- 
sessä syytettyjen vapaalle jalalle laskeminen. Suorastaan arveluttavaa 
on se, että johtoportaan miehistä, joita sentään jo tuomioina odottavat — 
tai pitäisi odottaa — huomattavat rangaistukset, on suuri osa vapaalla 
jalalla. Heistä mainittakoon kenraalit Mäkinen, Karhu ja Raappana sekä 
eversti Tähtinen ja maj. Airaksinen sekä kapt. Remes. Yhtä suopea oli 
edusküntakin asekätkijöitä kohtaan katsoessaan, että kokoomuksen kan- 
sanedustaja Kivelän vangitsemiseen ei ole aihetta, vaikka Kivelä 2. ye- 
upseerin ominaisuudessa Jyväskylän ja Tampereen piireissä on suorittanut. 
huomattavan päivätyön asekätkennän hyväksi. 


QUO VADIS? 


Roomalaisittain — quo vadis? — minne menet? 


Asekätköjuttu näyttää kehittyvän takaperoisesti. Suurista. rikollisista 
on yritetty tehdä ja tehtykin kansallissankareita. Useat huomattavat 
asekätkijät poseeraavat lehdistövalokuvissa julkisen elämän henkilöinä 
liikelaitosten ja yhdistysten edustajina, kaksi asekätkijää istuu eduskun- 
nassa säätämässä lakeja muille noudatettaviksi. Asekätkijäin 50 ja 60- 
vuotispäivinä heidän kasvonsa ja henkilötietonsa onnitteluineen saavat 
paikan vuosia täyttävien kunniallisten kansalaisten rinnalla. Pienem-- 
mille rikollisille yhtynyt oikeisto aukaisi tien kunnallisen elämän hal- 
lintopaikoille viime kunnallisvaaleissa. Satoja asekätkijöitä todettiin 
olleen ehdolla yhtyneen tai erillisen oikeiston listoilla kunnanvaltuustoihin, 
heistä sangen moni pääsi kuntansa hallintoelimeen. SKDL-läisten kansan- 
edustajien eduskuntakysely näitten rikollisten ehdollepanosta jäi edus- 
kunnan sosialidemokraattisen puhemiehen taskuun: hän kieltäytyi välit- 
tämästä sitä edelleen. 

Miten tämä on ollut 
mahdollista? 


Suomen kansaa on sanottu rauhaarakastavaksi, mutta siitä huolimatta 
‚sen historia on ollut täynnä sotia. Vuosina 1917—18 ajettiin maamme por- 
variston härkäpäisyydellä sisällissotaan. Oikeisto ei halunnut jakaa hal- 
litsemisvaltaa varsinaisten kansan edustajien kanssa, vaan ryhtyi luo- 
maan suojeluskuntajärjestöä, poliittista luokka-armeijaa sotavoimiksi 
kansaa vastaan tunnetulla seurauksella. Voitettuaan se 20-luvulla 
suunnitteli niin mieletöntä taka-askelta kuin maan tekemistä kuningas- 
kunnaksi. 30-luvulla sen poliittinen viisaus suojeli kansanvallan vastaista 
IKL-järjestöä ja tuhosi kansan joukkojärjestöt. Viimeisen maailmansodan 
aikana se liittoutui fasistisen hyökkääjävallan kanssa niin, että koko 
kansa nyt elämässään saa tuntea tämän harha-askeleen seuraukset, Ase- 
kätköseikkailu oli vain luonnollinen jatko oikeiston harhalaskelma- 
politiikalle, jolle pääasiana on hinnalla millä hyvänsä ostää kansan i mieli 
piteiden normaalinen, kansanvaltainen vaikuttaminen ja ohjata kehitys 
oikeistoa miellyttäville urille. Sekä itse asekätköjuttu että sen yhteydessä 
esitetyt sivukohtaukset tähtäävät maanpetoksellisten ainesten, kansan- 
vallan vastustajien täydellisen määräysvallan palauttamiseen, jotta sen 
turvin voitaisiin maa jälleen johtaa sotaan kansainvälisen tilaisuuden tul- 
len. Asekätköjuttu osoittaa, että oikeisto ei ole vain ideologisesti valmis 
uuteen sotaan, vaan että se myös tosiasiallisesti käytännössä val- 
misteleesotaa. 

Onnistuuko se, riippuu kansan valppaudesta. Jos nykyinen kehitys 
jatkuu, jos sotaseikkailijoiden sallitaan isännöidä maassamme, toistuvat 
entiset kokemukset, ja sota on päittemme yllä ennenkuin saatamme 
-aavistaakaan. Siksi kansan itsesäilytysvaisto sanelee tuomion asekätkö- 
jutussa. 

Syytettyjen vastaväitteet kimpoavat takaisin Suomen laista, yksinpä 
siitä helläkätisestä armahduslaista, jonka mukaan näitä miehiä tuomitaan. 

Rikoksen tapahtuma-aikana oli olemassa laki, joka astui yli kaikkien 
muiden lakien, laki, jonka vastaiset rikkomukset ovat raskaampia kuin 
minkään muun lain: välirauhansopimus. 

Nyt on tuomioiden vuoro puhua — ei pakollista välirauhan ja rauhan- 
sopimuksen noudattamista, vaan kansan kieltä: kansa on sanoutunut irti 
entisestä, se ei tahdo uutta sotaa. 


Lyhennysselostus 


syyttäjän loppulausunnosta 


Airon osuus. 


— Toiminnan yleisjohtoa koskevassa osassa syyttäjät käsittelevät etu- 
päässä Airon osuutta. Kosketeltuaan ensin niitä mahdollisuuksia, mitä 
Nihtilällä ja Haahdella olisi ollut toimia omin päin heitä korkeamman 
päällystön olematta toiminnan takana, syyttäjät käsittelevät yksityiskoh- 
taisesti Airon ja Raappanan selostuksia heidän kesken 5. 9. ja 15. 9. 1944 
välisenä aikana olleesta puhelinkeskustelusta, jossa Airo Raappanan kerto- 
musten mukaan antoi määräyksen kahden pataljoonan aseistuksen irroit- 
tamiseen Raappanan komentamasta 14. divisioonasta, minkä perusteella 
Raappana oli antanut vastaavan käskyn divisioonan tykistökomentajalle 
Idänpää-Heikkilälle ja huoltopäällikkö Tuulensuulle, kuten nämä asiassa 
kuultuina ovat kertoneet. Vaikka Raappana onkin toisessa kuulustelussa. 
ilmoittanut Airon myöhemmin peruuttaneen antamansa käskyn ja itse an- 
taneensa vastaavan peruutuskäskyn alaisilleen sekä 14. divisioonasta. kui- 
tenkin tapahtuneen aseiden irroittamisen perustuneen 2. ye-upseeriksi 
määrätyn majuri Lassilan päämajassa syys—lokakuun vaihteessa välittä- 
mään käskyyn, katsovat syyttäjät ko. kertomusten osoittavan Airon jo 
tuolloin olleen mukana asekätkentäasiassa. Airon syyllisyyteen nähden he 
viittaavat lisäksi niihin keskusteluihin, joita Airolla ja Nihtilällä sekä ken- 
'raaliluutn. Lundgvistilla ja eversti Pajarilla on ollut ilmavoimien kaluston 
luovuttamisesta sotamateriaalin kätkentään, silloisen sisäministeri Hillilän 
helmikuussa 1945 tekemään tiedusteluun Airon tietoisuudesta mahdollisista 
asekätköistä sekä Airon suhtautumiseen asekätköjä koskeviin tutkimuk- 
siin niiden paljastuttua keväällä 1945. Niinikään on lausunnossa käsitelty 
niitä lausumia, joita eversti Nihtilä kuulustelujen yhteydessä on antanut 
kenraali Airon osuudesta asekätkötoimintaan, sekä Nihtilän ja Haahden 
mainintoja eri henkilöille Airon osallistumisesta ko. toimintaan, kuten 
nämä henkilöt kuulusteluissa ovat kertoneet. 


Liikekannallepanovalmistelut 


Liikekannallepanovalmisteluja koskevassa osassa syyttäjät selostavat 
oikeudessa kuultujen henkilöiden lausuntoja siitä, että 


asekätkentä oli alunperin liittynyt liikekannallepanovalmisteluihin. 


He siteeraavat kenraaliluutn. Oeschin, eversti Tähtisen, kenraalimajuri 
Karhun ja kenraaliluutn. Mäkisen kuulusteluissa antamia kertomuksia 
Liittoutuneiden Valvontakomission syksyllä 1944 antamasta ja tammi- 

kuussa 1945 uudistamasta kiellosta suorittaa liikekannallepanovalmiste- 
luja, mistä seikasta sotaylioikeudelle on esitetty valvontakomission antama 
kirjallinen todistus. 


Vaikka liikekannallepanovalmistelut jo sellaisinaan olivat välirau- 
hansopimuksen vastaisia ja lisäksi vielä erikoisesti kielletty, 


oli pääesikunnan järjestelyosastolla osastopäällikön eversti Tähtisen mää- 
räyksestä ryhdytty valmistelemaan perustamistehtäviä sotilasläänejä ja 
-piirejä varten. Näitä valmisteluja suoritti ensin everstiluutnantti Pietari- 
nen yksinään ja myöhemmin liikekannallepanotoimiston toimistopäälli- 
köksi tulleen eversti Huhtalan kanssa. 4 


Perustamistehtävät sisältäneet taulukot oli eversti Tähtinen jättänyt 
vahvistuksen saantia varten kenraaliluutn. Mäkiselle, joka puoles- 
taan oli esitellyt ne Airolle. 


Airo oli hyväksynyt taulukot ja antanut luvan niiden jakamiseen soti- 
lasläänien esikuntapäälliköille. Järjestelyosastolla 20. 2. 1944 pidetyssä 
puhuttelussa perustamistehtävätaulukot olikin sitten jaettu esikuntapääl- 
liköille, joille samalla oli annettu määräys ryhtyä suorittamaan niiden pe- 
rusteella liikekannallepanovalmisteluja. Operatiivisella osastolla tämän 
jälkeen pidetyssä puhuttelussa heidät oli Nihtilän ja Haahden toimesta 
tehty tietoisiksi suoritetusta sotamateriaalikätkennästä sekä määrätty 
siitä lähtien toimimaan ko. toiminnassa väliportaana pääesikunnassa ole- 
van johtoportaan ja 2. ye-upseerien välillä. Saatujen tehtävien mukaisesti 
oli sotilaspiireissä sitten suoritettu erinäisiä liikekannallepanovalmisteluja. 
Syyttäjien käsityksen mukaan oli perustamistehtävien laatiminen, vah- 
vistaminen ja jakaminen tarkoittanut liikekannallepanovalmistelujen aloit- 
tamista ja olivat ne yhteydessä kätköaseiden käyttöä koskeviin suunni- 
telmiin. 


Väärät ilmoitukset LVK:lle 


Väärien ja puutteellisten ilmoitusten joukossa on ensiksi mainittu Airon 
ja Mäkisen allekirjoittama ja valvontakomissiolle lähettämä ilmoitus, että 
mitään käskyjä liikekannallepanosta ja joukkojen perustamisesta ei oltu 
annettu ja että v. 1941 perustamistehtävät eivät enää olleet voimassa. Kun 
sekä Airo että Mäkinen olivat osallistuneet uusien perustamistehtävien 
vahvistamiseen ja jakamiseen ja tietoisia niiden perusteella suoritetuista 
liikekannallepanovalmisteluista, katsovat syyttäjät heidän ko. kirjelmässä 
lähettäneen valvontakomissiolle väärän ilmoituksen. Samoin on katsottu 
vääriksi Mäkisen valvontakomissiolle lähettämät ilmoitukset sotamate- 
riaalin keskusvarastoinnin loppuun saattamisesta, koska Mäkinen oli 
tiennyt, että huomattava osa aseita oli kätketty ja jätetty keskusvarikoihin 
toimittamatta. 


Todistusten hävittäminen 


Tämän jälkeen on lausunnossa selostettu niitä toimenpiteitä joihin pää- 
esikunnan toimesta oli ryhdytty suoritettujen liikekannallepanovalmiste- 
lujen salaamiseksi. 

Tässä- tarkoituksessa oli PA aikaisemmin lähetettyjä kirjetmiä 
uusittu toisen sisältöisiksi ja toimitettu arkistoissa niiden vaihtami- 
nen. Bräisiin tällaisiin kirjelmim oli järjestelyosastolla tekaistu 

— myöskin allekirjoitukset. 

Asiakirjojen vaihtamista ja hävittämistä oli pääesikunnasta aansten 


käskyjen mukaan suoritettu myöskin sotilaslääneissä ja -piireissä, joissa 
mm. ‚ diariokirjoista oli raaputtamalla tai muulla, tavoin poistettu liikekan- 


diarioita, joiden tilalle oli kirjoitettu uudet, jättämällä niistä pois näihin 
"valmisteluihin viittaavat kohdat. 


Syytettä laajennetaan 


` Lopuksi syyttäjät uudistavat syytevaatimuksensa laajentaen kui- 
tenkin syytettä mm. kenraaliluutn. Airon, everstiluutn. Käkösen, 
insinööri Kivelän, toimistosihteeri Remeksen ja komentajakapteeni 
Leinon osalta. 


Airoon nähden he toteavat, että hän ”on suunnitellut aseellisen toiminnan 
luvatonta valmistelua kokonaisuudessaan sekä, johtaen toimintaa, antanut 
käskyjä ja kehoituksia suunnitelmien toteuttamiseksi sekä muodostanut 
sitä varten. tarvittavia elimiä ja että hän hyväksyessään 2. kohdassa 
mainitut perustamistehtäviä koskevat suunnitelmat ja salliessaan niiden 
jakamisen liikekannallepanotehtäviin ryhtymistä varten, on ollut tietoinen 
siitä, että tämän liikekannallepanon yhteydessä on ollut aikomuksena 
käyttää. hyväksi kätkettyä sotamateriaalia. Tämän vuoksi vaadimme ken- 
raaliluutnantti Airolle rangaistusta myöskin asekätkentälain 1 $ 1 kappa- 
leen 2 ja 4 kohtien nojalla”. Käköselle samoinkuin Leinollekin syyttäjät 
vaativat rangaistusta myöskin rikoslain 12 luvun 7 $:n 3 kappaleen no- 

jalla, ‚ koska he ovat hankkineet tietoja, jotka ovat omiaan vaarantamaan 
Aiken suhteita vieraaseen valtioon. Insinööri Kivelän osalta syytettä 
on laajennettu, koska hänen on katsottu suorittaneen tiedustelutehtäviä 
aseellisen toiminnan luvatonta valmistelua varten, kun taas Remeksen 
"laajennus johtuu sekä tiedustelutehtävien suorittamisesta että rahava- 
rojen hankkimisesta nyt puheena olevaa toimintaa varten . 

* Syyttäjät ovat niinikään luopuneet muutamien syytettyjen kohdalla 
"eräistä toisarvoisista syytekohdista ja tehneet muutamia täsmennyksiä, 
oikaisuja ja täydennyksiä, joista merkittävin lienee se, että kenraaliluutn. 
Mäkiselle vaaditaan rangaistusta myös siitä, että hän osallistuessaan 
liikekannallepanovalmisteluihin on ollut tietoinen siitä, että liikekannalle- 
panon yhteydessä on ollut aikomuksena käyttää hyväksi kätkettyä ma- 
teriaalia. 


(Syyttäjäin loppulausunto luettiin 20. 1. -48). 


